### Beslutning

Fremsendes til Økonomiudvalget til behandling i henhold til beslutning i byrådets møde den 10. juni 2021.

### Resumé

Siden 2003 har Byrådet hvert år fået forelagt en redegørelse med status på personaleområdet. Med indstillingen lægges der op til, at byrådet drøfter den årlige status på personaleområdet og fælles strategisk udvikling af personalepolitikkens målsætning om attraktive arbejdspladser. Indstillingen belyser en række personalemæssige forhold i [adresse], som sammen med databladet ’Personalet i tal’ og baggrundsmateriale fra Fælles MED Udvalgets årlige strategiske drøftelse er bidrag til Byrådets årlige status på personaleområdet. Covid-19 krisen har markant påvirket situationen på de kommunale arbejdspladser og dermed også flere af de personalepolitiske målsætninger. For mange af kommunens arbejdspladser har Covid-19-krisen betydet pludselige og løbende ændringer og tilpasninger i opgaver og udførelsen og nye måder at løse og samarbejde om kerneopgaverne på. Generelt er oplevelsen, at arbejdspladserne har været utroligt omstillingsparate og fleksible, og der har været en god og løbende dialog både i MED- og arbejdsmiljøorganisationen og med de faglige organisationer.

### Indstilling

Det indstilles:

At 1) Byrådet tager afrapporteringen af politiske målsætninger til efterretning samt drøfter [adresse] som arbejdsplads, herunder personalepolitikkens målsætning om attraktive arbejdspladser og politiske målsætninger, fokus og retninger i forhold til at løfte fremtidens velfærdsopgaver.

### Sagens forløb

25-05-2021 Magistraten

Fremsendes til [adresse] med bemærkning, at Magistraten i mødet den 25. maj 2021 anbefaler, at byrådet tiltræder Borgmesterens Afdelings indstilling af 5. maj 2021.

I den videre drøftelse vil der bl.a. være stærkt fokus på rekrutteringsudfordringer og på hvordan der følges op på målinger af Social Kapital. Historikken omkring målinger af Social Kapital, herunder inddragelse af Med-organisation mm. beskrives.

Nana Simonsen tog forbehold.

 09-06-2021 Aarhus Byråd
Fremsendes til Økonomiudvalget til behandling i henhold til beslutning i byrådets møde den 10. juni 2021.
 25-08-2021 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling. Herudover forslår Økonomiudvalget, at målsætningen om at ”andelen af personer med etnisk minoritets baggrund i faste stillinger skal modsvare befolkningsandelen” redefineres, så målsætningen tager afsæt i arbejdsstyrken, frem for befolkningsandelen, i [adresse]

Claus Jørgensen var forhindret i at deltage i udvalgets behandling af sagen.

 01-09-2021 [adresse]
Finn Andresen med bemærkning, at byrådet i sit møde den 1. september 2021 har vedtaget Magistratens indstilling i overensstemmelse med erklæring fra Økonomiudvalget af 25. august 2021.